בואי כלה: דירת קבלן לבנה ויוקרתית בבאר יעקב - וואלה! בית ועיצוב
בשיתוף ARCDB יום שלישי, 12 במרץ 2019, 07:18
לבן הוא צבע מנצח. מבט אל המטבח (צילום: עינת דקל)
דירת קבלן לבנה בבאר יעקב (צילום: עינת דקל, יח"צ)
שטח: 125 מ"ר + מרפסת 25 מ"ר
הבעל רצה בית שהוא הצגה, האישה ביקשה שקט - בית בכרמי גת
המטבח הוא הלב הפועם של הבית (צילום: עינת דקל)
"לבן הוא צבע מנצח, הוא על-זמני ויוצר תחושה של חלל גדול ואוורירי יותר מכפי שהוא באמת", אומרת המעצבת וממחישה זאת היטב בדירת קבלן על טהרת הלבן שתכננה ועיצבה משלב התוכניות ועד הפרט האחרון. הלבן הבהיר והמצוחצח ניבט מכל עבר במרחב המואר ומודגש באמצעות חומרי גלם איכותיים המעצימים את יופיו, כמו זכוכית. המעצבת שיחקה עם הלבנים מכל ההיבטים האפשריים - מאט, מבריק, בחיפויים, ברהיטים ואפילו באביזרים המשלימים.
המפגש בין הלבן לאפור מייצר ניגוד מונוכרומטי (צילום: עינת דקל)
יחידת האי עשויה בטון אפור עם פלטת קוריאן לבנה (צילום: עינת דקל)
מראה מודרני-מהוקצע בטוויסט תעשייתי (צילום: עינת דקל)
הקריצה התעשייתית באה לידי ביטוי גם בחדרי הרחצה בדמות אריחי בטון ובגוונים שחורים וארונות קיר מעץ אלון מבוקע עם ברזל ופלטת שיש גסה. חדר השינה של ההורים מפנק להפליא עם מיטת קינג סייז מפוארת וארון בגדים רחב ידיים במראה זכוכית - מוטיב שחוזר בבית מכיוונים שונים. בחדר השינה נבחרו שידות צד שמכוונות להקליל את המראה ולא להעמיס על המרחב.
תחושה של וילה יוקרתית במעטפת של דירת קבלן (צילום: עינת דקל)
המעצבת מסבירה שהאפקט של דירה מרווחת ונעימה התאפשר הודות לצבע הלבן ולשינוי שבוצע בתכנון. "התוכנית המקורית של הדירה היתה עם מטבח סטנדרטי קטן שחסם את החלל ולכן החלטתי לשנות את מיקום המטבח כך שהוא ייפתח אל הסלון. והיכן שהיה אמור לעמוד המטבח במקור תוכנן חדר שינה חדש. לכל פונקציה הותאם גודל של חלל שמתאים לה מבחינה פרופורציונלית. השינוי יצר שטחים פנויים גדולים יותר ממה שהכילה התכנית המקורית, והם הוגדלו עוד יותר עם הבחירה בצבע הלבן".